ХьэрычэтыщIэ мащIэмрэ курытымрэ яхуэгъэзауэ
2020 къриубыдэу «Мэкъумэшбанкым» Къэбэрдей-Балъкъэрым щыIэ хьэрычэтыщIэ мащIэмрэ курытымрэ яIэригъэхьащ сом мелуан 677-рэ.
2021 гъэм и пэщIэдзэм ирихьэлIэу «Мэкъумэшбанк» акционер обществэм Къэбэрдей-Балъкъэрым щиIэ и къудамэм хьэрычэтыщIэ мащIэмрэ курытымрэ я кредит портфелым сом мелуан 766-м щIигъуащ. Абы щыщу сом мелуан 222-м нэблагъэр хьэрычэтыщIэ курытым, мащIэмрэ микробизнесымрэ — сом мелуан 545-рэ яхуозэ.
Кредит мылъкур хуаутIыпщащ инвестицэ проектхэм, техникэкIэ къызэгъэпэщыным, губгъуэ-лъэхъэнэ лэжьыгъэхэр зэрызэфIагъэкIыну Iэмэпсымэхэм.
«Мэкъумэшбанкым» иIэщ кредит зэрит программэ щхьэхуэ тIощIым щIигъу. Банкым и Iуэхутхьэбзэхэр къагъэсэбэпурэ хьэрычэтыщIэхэм Iэмал ягъуэт производствэм и дэтхэнэ Iыхьэми мылъку халъхьэну», — къыхигъэщащ «Мэкъуэмэшбанкым» КъБР-м щиIэ и филиалым хьэрычэтыщIэ мащIэмрэ курытымрэ ядэлэжьэнымкIэ къудамэм и унафэщI Алокъуэ Залым.
Фигу къэдгъэкIыжынщи, «Мэкъумэшбанк» акционер обществэр Урысейм и агропромышленнэ комплексым Iуэхутхьэбзэ хуэщIэнымкIэ и лъэпкъ финанс-кредит системэм и лъабжьэщ. Ар 2000 гъэм къызэрагъэпэщащ икIи IэщIэлъ мылъкумрэ зэфIигъэкI IуэхутхьэбзэхэмкIэ къэралми дунейми щынэхъ лъэщ дыдэхэм ящыщ зыщ.
Жыласэ Замир.
